EVROPSKA KOMISIJA Bruselj, 2.12.2022 COM(2022) 678 final POROČILO KOMISIJE EVROPSKEMU PARLAMENTU IN SVETU o podatkih o proračunskem učinku letne posodobitve osebnih prejemkov in pokojnin uradnikov in drugih uslužbencev Evropske unije ter korekcijskih koeficientov, ki se zanje uporabljajo, v letu 2022





1.Cilj poročila Cilj tega poročila je izpolniti obveznost Komisije na podlagi člena 65(1) Kadrovskih predpisov za uradnike in Pogojev za zaposlitev drugih uslužbencev Evropske unije (v nadaljnjem besedilu: KP), da zagotovi podatke o proračunskem učinku na osebne prejemke in pokojnine uradnikov Unije glede na posodobitve osebnih prejemkov in pokojnin uradnikov in drugih uslužbencev EU ter korekcijskih koeficientov, ki se zanje uporabljajo, v letu 2022. Posodobitve osebnih prejemkov in pokojnin uradnikov in drugih uslužbencev EU v letu 2022 se izvedejo v skladu s Prilogo XI h KP ter se opravijo pred koncem leta. Temeljijo na statističnih podatkih, ki jih pripravi Statistični urad EU v soglasju z nacionalnimi statističnimi uradi držav članic in ki kažejo stanje v državah članicah na dan 1. januarja 2022 oziroma 1. julija 2022. Letošnje poročilo Komisije o podatkih o proračunskem učinku na osebne prejemke in pokojnine uradnikov Unije glede na posodobitve v letu 2022 zagotavlja informacije o: ·podatkih o proračunskem učinku vmesne posodobitve osebnih prejemkov in pokojnin ter korekcijskih koeficientov, ki se zanje uporabljajo, v juniju 2022 z retroaktivnim učinkom do 1. januarja 2022. Ta posodobitev se je nanašala na vse osebje EU. Sprožila se je po bistveni spremembi življenjskih stroškov v Bruslju in Luxembourgu med junijem in decembrom 2021; ·podatkih o proračunskem učinku letne posodobitve osebnih prejemkov in pokojnin ter korekcijskih koeficientov, ki se zanje uporabljajo, v decembru 2022 z retroaktivnim učinkom do 1. julija 2022; ·podatkih o proračunskem učinku uporabe določbe o izjemi v decembru 2020 z retroaktivnim učinkom do 1. julija 2020 in njene naknadne ponovne uporabe, ki se izvede z letno posodobitvijo osebnih prejemkov in pokojnin v decembru 2022 z retroaktivnim učinkom do 1. julija 2022. 2.Osnovne informacije Z Uredbo (EU, Euratom) št. 1023/2013 Evropskega parlamenta in Sveta z dne 22. oktobra 2013 je bil spremenjen mehanizem za posodabljanje plač, znan kot „metoda“, ki omogoča samodejno posodabljanje vseh plač, pokojnin in nadomestil. Zato bi bilo treba ustrezne zneske in ponderje („korekcijski koeficienti“) v KP razumeti kot referenčne zneske in ponderje („korekcijski koeficienti“), ki se redno in samodejno posodabljajo. Svet in Evropski parlament sta se tudi dogovorila, da se v letih 2013 in 2014 osebni prejemki in pokojnine osebja EU, zaposlenega v Belgiji in Luksemburgu, ne posodabljajo, kot je navedeno v členu 65(4) KP. Poleg tega je bilo zaradi celostnega pristopa k reševanju sporov med institucijami EU glede prilagoditev osebnih prejemkov in pokojnin v letih 2011 in 2012 dogovorjeno, da se prilagoditev plač in pokojnin za leti 2011 in 2012 omeji na 0 % oziroma 0,8 %. Osebje EU je v obdobju 2004–2022 utrpelo znatno izgubo v smislu realne kupne moči. V tem obdobju je osebje EU izgubilo okoli 11,7 % kupne moči zaradi skupnega učinka reform KP v letih 2004 in 2013 ter zmanjšanja prilagoditve plač. V istem obdobju je izguba kupne moči javnih uslužbencev državnih uprav držav članic znašala 3 %. Z omejeno prilagoditvijo plač in pokojnin v letih 2011 in 2012 ter zamrznitvijo osebnih prejemkov in pokojnin v letih 2013 in 2014, o katerih sta se dogovorila Evropski parlament in Svet, se je v večletnem finančnem okviru za obdobje 2014–2020 prihranilo približno 3 milijarde EUR in dolgoročno približno 500 milijonov EUR na leto. Poleg tega so posebni ukrepi brez neposrednega proračunskega učinka, kot sta večje število delovnih ur in krajši letni dopust brez nadomestila plače, za institucije vredni približno 1,5 milijarde EUR. 3.Zakonske določbe o posodobitvi osebnih prejemkov in pokojnin uradnikov in drugih uslužbencev EU ter korekcijskih koeficientov, ki se zanje uporabljajo 3.1Posodobitev osebnih prejemkov in pokojnin uradnikov in drugih uslužbencev EU (člen 65(1), drugi odstavek, KP) V členu 65(1), drugi odstavek, KP je določeno, da se nekateri zneski, navedeni v KP, ki določajo osnovne plače, različna nadomestila in koeficiente, posodabljajo letno v skladu s Prilogo XI. Komisija informativno objavi posodobljene zneske v dveh tednih po posodobitvi v seriji C UL EU. Poleg tega člen 65(3) KP določa, da se ti zneski (iz člena 65(1), drugi odstavek) razumejo kot zneski, katerih dejanska vrednost se lahko v danem trenutku posodobi brez posredovanja drugega pravnega akta. V členu 65a KP je navedeno, da so pravila za izvajanje členov 64 in 65 KP določena v Prilogi XI. V skladu s členom 3 Priloge XI h KP posodobitev osebnih prejemkov in pokojnin iz člena 65 KP izhaja neposredno iz sprememb kupne moči plač nacionalnih javnih uslužbencev državnih uprav (posebni kazalnik) ter sprememb življenjskih stroškov v Belgiji in Luksemburgu (skupni indeks). Posebni kazalnik meri spremembe neto osebnih prejemkov nacionalnih javnih uslužbencev državnih uprav držav članic, pri čemer se upošteva nacionalna inflacija. Eurostat ta kazalnik izračuna na podlagi podatkov, ki jih pošlje deset držav članic, navedenih v členu 1(4) Priloge XI.

Združeno kraljestvo je izstopilo iz EU z učinkom od 1. februarja 2020 in je zdaj „tretja država“. Prehodno obdobje, uvedeno s sporazumom o izstopu, se je izteklo 31. decembra 2020. Zato Združeno kraljestvo ni več vključeno v osnovni vzorec držav v skladu s členom 1(4) Priloge XI za izračun posebnega kazalnika (preostali vzorec desetih držav članic še naprej predstavlja vsaj 75 % bruto domačega proizvoda EU27). Skupni indeks meri spremembe življenjskih stroškov uradnikov EU v Belgiji in Luksemburgu skladno s porazdelitvijo osebja, zaposlenega v teh dveh državah članicah. Eurostat ta indeks izračuna na podlagi podatkov o cenah, ki jih predložijo belgijski in luksemburški organi, ter števila osebja iz internih podatkovnih zbirk institucij EU. Poleg tega člen 10 Priloge XI h KP določa ublažitveno določbo, po kateri je vrednost posebnega kazalnika odvisna od zgornje omejitve +2 % in spodnje omejitve –2 %. Če vrednost posebnega kazalnika preseže navedeni omejitvi, se za določitev letne posodobitve uporabi vrednost omejitve. Omejitev se uporablja od 1. julija, preostala letna posodobitev pa se uporablja od 1. aprila naslednjega leta. Člen 11 Priloge XI h KP določa določbo o izjemi, ki se uporablja v primeru zmanjšanja realnega bruto domačega proizvoda (BDP) Unije, kot ga napove Komisija. V skladu s členom 11 Priloge XI h KP se določba o izjemi uporablja, če je vrednost posebnega kazalnika pozitivna, vendar se je BDP Unije v tekočem letu zmanjšal. V takem primeru se glede na obseg zmanjšanja BDP EU za izračun letne posodobitve uporabi del ali celota posebnega kazalnika, preostanek pa se uporabi pozneje v naslednjem letu ali ko bo kumulativno povečanje BDP Unije, izmerjeno od leta, v katerem se uporablja določba o izjemi, pozitivno. Nazadnje, člen 8 Priloge XI h KP določa, da kadar se življenjski stroški v določenem kraju zaposlitve, izmerjeni z implicitnimi indeksi, povišajo za več kot 6 % ali 10 %, začne vmesna ali letna posodobitev učinkovati na datum pred privzetim datumom izvajanja (tj. za letno posodobitev pred 1. julijem in za vmesno posodobitev pred 1. januarjem). V takih primerih začne glede na obseg povišanja življenjskih stroškov vmesna posodobitev učinkovati 1. ali 16. novembra, letna posodobitev pa 1. ali 16. maja. 3.2Posodobitev korekcijskih koeficientov, ki se uporabljajo za osebne prejemke in pokojnine uradnikov in drugih uslužbencev EU znotraj EU (člen 64, drugi odstavek) V skladu s členom 64 KP se osebni prejemki uradnika, ki so izraženi v eurih, ponderirajo po stopnji, ki je nad, pod ali enaka 100 %, odvisno od življenjskih razmer v posameznih krajih zaposlitve. Korekcijski koeficient se ne uporablja za Belgijo in Luksemburg glede na njuno posebno referenčno vlogo, ki izhaja iz dejstva, da sta glavna in prvotna sedeža večine institucij. Poleg tega se korekcijski koeficienti določajo ali ukinjajo ter letno posodabljajo v skladu s Prilogo XI. Ob upoštevanju posodobitve se vse vrednosti razumejo kot referenčne vrednosti. Komisija informativno objavi posodobljene vrednosti v dveh tednih po posodobitvi v seriji C UL EU. V skladu s členom 8 Priloge XI h KP začne za kraje z visoko rastjo življenjskih stroškov (kakor je izmerjena s spremembo implicitnih indeksov) v primeru vmesne posodobitve korekcijski koeficient učinkovati pred 1. januarjem, v primeru letne posodobitve pa 1. julijem. Če so se življenjski stroški, izmerjeni z implicitnimi indeksi, povišali za več kot 6 % oziroma 10 %, začne letna posodobitev namesto 1. julija učinkovati 16. maja oziroma 1. maja. Če so se življenjski stroški, izmerjeni z implicitnimi indeksi, povišali za več kot 6 % oziroma 10 %, začne vmesna posodobitev namesto 1. januarja učinkovati 16. novembra oziroma 1. novembra. V skladu s členom 3 Priloge XI h KP se posodobitev korekcijskih koeficientov, ki se uporabljajo za osebne prejemke in pokojnine, določi na podlagi razmerij med ustreznimi ekonomskimi paritetami iz člena 1 Priloge XI in menjalnimi tečaji iz člena 63 KP za ustrezne države. Ekonomske paritete za osebne prejemke določajo enakovrednost kupne moči osebnih prejemkov, izplačanih v referenčnem mestu Bruslju, in osebnih prejemkov, izplačanih v drugih krajih zaposlitve, razen Luxembourga, za katerega se ne uporablja noben korekcijski koeficient. Eurostat navedene paritete izračuna v soglasju z nacionalnimi statističnimi uradi držav članic. Ekonomske paritete za pokojnine določajo enakovrednost kupne moči pokojnin, izplačanih v referenčni državi Belgiji, in pokojnin, izplačanih v drugih državah prebivališča. Eurostat navedene paritete izračuna v soglasju z nacionalnimi statističnimi uradi. V skladu s členom 20 Priloge XIII h KP se ti ponderji („korekcijski koeficienti“) za pokojnine uporabljajo samo v zvezi s pokojninskimi pravicami, pridobljenimi pred 1. majem 2004. Najnižji korekcijski koeficient za pokojnine je 100. V skladu s členom 17(3) Priloge VII h KP se za določena nakazila, ki jih izvršijo uradniki in drugi uslužbenci, uporabljajo posebni ponderji („korekcijski koeficienti“). 3.3Posodobitev ponderjev („korekcijskih koeficientov“), ki se uporabljajo za osebne prejemke uradnikov, začasnih uslužbencev in pogodbenih uslužbencev EU, ki delajo v tretjih državah (člen 13(1) Priloge X h KP) Členi 11, 12 in 13 Priloge X h KP vsebujejo določbe o izplačilih osebnih prejemkov za uradnike in druge uslužbence, ki delajo v tretjih državah. Osebni prejemki se izplačajo v eurih v EU in zanje se uporabljajo ponderji („korekcijski koeficienti“), ki se uporabljajo za osebne prejemke uradnikov, zaposlenih v Belgiji, vendar se lahko na zahtevo uradnika celotni prejemek ali njegov del izplača v valuti države zaposlitve. V tem primeru se uporabi ponder („korekcijski koeficient“) za zadevni kraj zaposlitve, znesek pa se pretvori po ustreznem menjalnem tečaju. Da bi uradnikom, začasnim uslužbencem in pogodbenim uslužbencem Unije v največji možni meri zagotovili enako kupno moč ne glede na kraj zaposlitve, se ponderji („korekcijski koeficienti“) posodobijo enkrat letno v skladu s pravili iz Priloge XI h KP. Ob upoštevanju posodobitve se vse vrednosti razumejo kot referenčne vrednosti. Komisija informativno objavi posodobljene vrednosti v dveh tednih po posodobitvi v seriji C UL EU. Eurostat za določitev enakovrednosti kupne moči osebnih prejemkov, izplačanih v Bruslju, in osebnih prejemkov, izplačanih v drugih krajih zaposlitve v tretjih državah, izračuna ekonomske paritete. Ponder („korekcijski koeficient“) je koeficient, ki ga dobimo na podlagi deljenja vrednosti ekonomske paritete z menjalnim tečajem. Uporabljeni menjalni tečaji se določijo v skladu s pravili za izvajanje splošnega proračuna EU in ustrezajo tečajem, ki veljajo na dan uporabe ponderjev („korekcijskih koeficientov“). 3.4Vmesna posodobitev osebnih prejemkov in pokojnin uradnikov in drugih uslužbencev EU znotraj EU (člen 65(2) KP) V členu 65(2) je določeno, da se v primeru znatne spremembe življenjskih stroškov zneski iz člena 65(1) in ponderji iz člena 64 posodobijo v skladu s Prilogo XI. Komisija informativno objavi posodobljene zneske in ponderje („korekcijske koeficiente“) v dveh tednih po posodobitvi v seriji C UL EU.

V skladu s členom 4(1) Priloge XI h KP se vmesna posodobitev osebnih prejemkov in pokojnin, ki začne učinkovati 1. januarja, izvede, kadar se življenjski stroški med junijem in decembrom (glede na prag občutljivosti, opredeljen v členu 6 Priloge XI h KP) bistveno spremenijo, pri čemer se upošteva napoved sprememb kupne moči v tekočem letnem referenčnem obdobju. Vmesne posodobitve se upoštevajo pri letni posodobitvi plač. Nadalje se v skladu s členom 6 Priloge XI h KP vmesna posodobitev izvede za vse kraje (vključno z Brusljem in Luxembourgom), če je prag občutljivosti v Bruslju in Luxembourgu dosežen ali presežen (izmerjen s skupnim indeksom med junijem in decembrom). Če ta prag občutljivosti za Bruselj in Luxembourg ni dosežen, se vmesna posodobitev izvede samo za kraje, v katerih je bil prag občutljivosti dosežen ali presežen. V skladu s členom 7 Priloge XI h KP je znesek vmesne posodobitve skupni indeks, pomnožen, kadar je to ustrezno, s polovico napovedanega posebnega kazalnika, če je ta negativen. Korekcijski koeficienti so razmerje med ustrezno ekonomsko pariteto in menjalnim tečajem iz člena 63 KP, pomnoženo z zneskom posodobitve, če prag občutljivosti za Belgijo in Luksemburg ni dosežen. 3.5Vmesne posodobitve ponderjev („korekcijskih koeficientov“), ki se uporabljajo za osebne prejemke uradnikov, začasnih uslužbencev in pogodbenih uslužbencev EU, ki delajo v tretjih državah (člen 13(2) Priloge X h KP) Poleg letne posodobitve osebnih prejemkov uradnikov, začasnih uslužbencev in pogodbenih uslužbencev EU, ki delajo v tretjih državah, v skladu s členom 13(1) Priloge X h KP (glej točko 3.3 zgoraj), se, če se za določeno državo ugotovi, da se je razlika med življenjskimi stroški, izmerjenimi na podlagi ponderiranja („korekcijski koeficient“), in ustreznimi menjalnimi tečaji od zadnje posodobitve povečala za več kot 5 %, opravi vmesna posodobitev za prilagoditev ponderjev („korekcijskih koeficientov“) v skladu s postopkom iz člena 13(1) Priloge X h KP. Eurostat za določitev enakovrednosti kupne moči osebnih prejemkov, izplačanih v Bruslju, in osebnih prejemkov, izplačanih v drugih krajih zaposlitve v tretjih državah, izračuna ekonomske paritete. Ponder („korekcijski koeficient“) je koeficient, ki ga dobimo na podlagi deljenja vrednosti ekonomske paritete z menjalnim tečajem. Uporabljeni menjalni tečaji se določijo v skladu s pravili za izvajanje splošnega proračuna EU in ustrezajo tečajem, ki veljajo na dan uporabe ponderjev („korekcijskih koeficientov“). 4.Posodobitve osebnih prejemkov in pokojnin uradnikov in drugih uslužbencev EU ter korekcijskih koeficientov, ki se zanje uporabljajo, v letu 2022 Komisija se je seznanila z različnimi posodobitvami osebnih prejemkov in pokojnin uradnikov in drugih uslužbencev EU, ki se izvajajo v skladu s Prilogo XI h KP v referenčnem obdobju dvanajstih mesecev do 1. julija 2022 ter se opravijo pred koncem leta 2022. Te posodobitve, kot so podrobneje opisane v točkah 4.1 do 4.5 v tem poglavju poročila, temeljijo na statističnih podatkih, ki jih je pripravil Statistični urad EU (Eurostat) v soglasju z nacionalnimi statističnimi uradi držav članic in kažejo stanje v državah članicah na dan 1. julija 2022. 4.1.Vmesna posodobitev osebnih prejemkov in pokojnin uradnikov in drugih uslužbencev EU znotraj EU v letu 2022 (člen 65(2) KP) V skladu s členom 65(2) KP ter členoma 4 in 6 Priloge XI h KP je treba v krajih, kjer se življenjski stroški bistveno spremenijo, posodobiti osebne prejemke in pokojnine. Eurostat je v soglasju z nacionalnimi statističnimi organi izračunal, da je sprememba življenjskih stroškov za Belgijo in Luksemburg, izmerjena s skupnim indeksom, v obdobju od junija 2021 do decembra 2021 znašala 3,5 %. Spremembe življenjskih stroškov zunaj Belgije in Luksemburga v referenčnem obdobju so bile izmerjene z uporabo implicitnih indeksov, ki jih je izračunal Eurostat. Ti indeksi so bili izračunani tako, da je bil skupni indeks pomnožen s spremembo ekonomske paritete. Prag občutljivosti za znatno spremembo življenjskih stroškov je odstotek, ki ustreza 6 % za dvanajstmesečno obdobje (3 % za šestmesečno obdobje). Ker je skupni indeks v referenčnem obdobju (od junija 2021 do decembra 2021) znašal 103,5 (tj. 3,5 %), je ta razlika presegla določeni prag (± 3,0 %). Posledično se osebni prejemki in pokojnine uradnikov in drugih uslužbencev EU za vse kraje zaposlitve posodobijo v skladu s postopkom letne posodobitve. Eurostat je izračunal tudi, da je napovedani globalni posebni kazalnik za referenčno obdobje od julija 2021 do julija 2022 znašal –2,3 %. Člen 5 Priloge XI h KP določa, da če napoved kaže negativen odstotek, se pri izračunu vmesne posodobitve upošteva polovica tega odstotka (–1,1 %). V skladu s členom 7 Priloge XI h KP se znesek posodobitve dobi tako, da se skupni indeks pomnoži s polovico posebnega kazalnika, če je ta negativen. Izračunana splošna vmesna posodobitev osebnih prejemkov in pokojnin v Belgiji in Luksemburgu tako znaša 2,4 %. Korekcijski koeficienti so razmerje med ustrezno ekonomsko pariteto in menjalnim tečajem, pomnoženo z zneskom vmesne posodobitve, če je dosežen prag občutljivosti za Bruselj in Luxembourg. Ker so implicitni indeksi, izmerjeni v Sloveniji in Estoniji, presegali 6-odstotni prag, je bila v skladu s členom 8 Priloge XI vmesna posodobitev izvedena z retroaktivnim učinkom do 16. novembra 2021. Ker je bila izvedena splošna vmesna posodobitev nominalnih osebnih prejemkov in pokojnin evropskih uradnikov v Belgiji in Luksemburgu, so bili vsi korekcijski koeficienti, ki se uporabljajo za vse kraje zaposlitve, pokojnine in nakazila znotraj EU, posodobljeni skupaj z referenčnimi zneski, določenimi v členu 65(1) KP.

Zato je Komisija 15. junija 2022 v seriji C UL objavila posodobljene zneske iz člena 65(1), drugi odstavek, KP in korekcijske koeficiente, ki se uporabljajo od 1. januarja 2022 za osebne prejemke in pokojnine uradnikov in drugih uslužbencev EU, ki delajo v EU, kot je navedeno v Prilogi IV k temu poročilu. 4.2.Letna posodobitev osebnih prejemkov in pokojnin uradnikov in drugih uslužbencev EU (člen 65(1), drugi odstavek, KP) v letu 2022 V skladu s členom 1 Priloge XI h KP je Eurostat pripravil poročilo o spremembah življenjskih stroškov v Belgiji in Luksemburgu, spremembah kupne moči osebnih prejemkov nacionalnih javnih uslužbencev državnih uprav v državah članicah ter ekonomskih paritetah, na podlagi katerih so izračunani različni ponderji („korekcijski koeficienti“). Povprečna sprememba kupne moči osebnih prejemkov nacionalnih javnih uslužbencev v referenčnem obdobju, izmerjena s posebnim kazalnikom, znaša –3,9 %. Sprememba življenjskih stroškov v Belgiji in Luksemburgu v referenčnem obdobju, izmerjena s skupnim indeksom, ki ga je izračunal Eurostat, znaša 8,6 %. V skladu s členom 3(2) Priloge XI h KP je znesek posodobitve enak zmnožku posebnega kazalnika in skupnega indeksa, ki ju je izračunal Eurostat. Izračunana posodobitev osebnih prejemkov in pokojnin v Belgiji in Luksemburgu tako znaša 4,4 %. V skladu s členom 3(5) Priloge XI h KP se za Belgijo in Luksemburg ponderji („korekcijski koeficienti“) ne uporabljajo. V skladu s členom 4(2) Priloge XI h KP se vmesna posodobitev (2,4 %) upošteva pri letni posodobitvi plač, tj. preostala 2 % se izvedeta pri letni posodobitvi. Po napovedi GD ECFIN iz leta 2020, ki jo je naknadno potrdila meritev Eurostata, glede na katero se je BDP EU leta 2020 zmanjšal za 5,9 % v primerjavi z letom 2019, se je aktivirala določba o izjemi, globalni posebni kazalnik, izmerjen za leto 2020 (2,5 %), pa je bil začasno odložen. Leta 2022 je GD ECFIN ugotovil, da je BDP EU v referenčnem obdobju letne posodobitve v letu 2022 dosegel raven pred krizo. Na tej podlagi bo posebni kazalnik, ki je bil od leta 2020 začasno odložen (2,5 %), del letne posodobitve v letu 2022. Glede na zgoraj navedeno bo letna posodobitev referenčnih zneskov v letu 2022 odražala preostalo letno posodobitev (2 %) in ponovno uporabo posebnega kazalnika (2,5 %), začasno odloženega od leta 2020 zaradi uporabe določbe o izjemi. Globalni posebni kazalnik (–3,9 %) je zunaj mej, določenih v členu 10 Priloge XI h KP (zgornja meja +2 % in spodnja meja –2 %). Hkrati je ob ponovni uporabi določbe o izjemi (2,5 %), tj. od leta 2020 začasno odloženega posebnega kazalnika, skupno gibanje kupne moči osebja še vedno znotraj meja, določenih v členu 10 Priloge XI (–1,5 %). Zato se ublažitvena določba ne aktivira. Ker je globalni posebni kazalnik negativen in napoved razvoja realne vrednosti BDP pozitivna (2,7 %), se določba o izjemi v skladu s členom 11 Priloge XI h KP ne uporabi. Zato bo Komisija do konca leta 2022 v seriji C UL objavila posodobljene zneske iz člena 65(1), drugi odstavek, KP, ki se uporabljajo od 1. julija 2022 za osebne prejemke in pokojnine uradnikov in drugih uslužbencev Evropske unije, kot je prikazano v Prilogi I k temu poročilu. 4.3.Letna posodobitev korekcijskih koeficientov, ki se uporabljajo za osebne prejemke in pokojnine uradnikov in drugih uslužbencev EU znotraj EU (člen 64, drugi odstavek) V skladu s členom 1 Priloge XI h KP je Eurostat pripravil poročilo o spremembah življenjskih stroškov v Belgiji in Luksemburgu, spremembah kupne moči osebnih prejemkov nacionalnih javnih uslužbencev državnih uprav v državah članicah ter ekonomskih paritetah, na podlagi katerih so izračunani različni ponderji („korekcijski koeficienti“). Zunaj Belgije in Luksemburga je posodobitev osebnih prejemkov in pokojnin enaka zmnožku prilagoditve v Belgiji in Luksemburgu s spremembo ponderjev („korekcijskih koeficientov“) in menjalnega tečaja. Eurostat je ponderje („korekcijske koeficiente“), ki se uporabljajo za osebne prejemke, pokojnine in nakazila dela prejemkov, izračunal na naslednji način: 4.1.1.Ponderji („korekcijski koeficienti“) za osebje zunaj Belgije in Luksemburga Eurostat je v soglasju z nacionalnimi statističnimi uradi izračunal ekonomske paritete, ki določajo enakovrednost kupne moči osebnih prejemkov, izplačanih v Bruslju, in osebnih prejemkov, izplačanih v drugih krajih zaposlitve, na dan 1. julija 2022. Ponderji („korekcijski koeficienti“), ki se uporabljajo za osebne prejemke uradnikov in drugih uslužbencev, zaposlenih v državah članicah, ki niso Belgija in Luksemburg, se določijo na podlagi razmerij med temi ekonomskimi paritetami in menjalnimi tečaji, veljavnimi 1. julija 2022. Če se je implicitni indeks spremenil za več kot 6 %, začne posodobitev v skladu s členom 8 Priloge XI h KP učinkovati 16. maja. To velja za Sofijo, København, Talin, Madrid, Zagreb, Varese, Nikozijo, Budimpešto, Varšavo, Bukarešto, Bratislavo in Stockholm. Isti člen določa, da če se je implicitni indeks spremenil za več kot 10 %, začne posodobitev učinkovati 1. maja 2022. To velja za Prago, Atene, Rigo, Vilno in Lizbono.

Zato bo Komisija do konca leta 2022 v seriji C UL objavila korekcijske koeficiente, ki se uporabljajo od 1. maja, 16. maja in 1. julija 2022 za osebne prejemke in pokojnine uradnikov in drugih uslužbencev Evropske unije, kot je prikazano v Prilogi I k temu poročilu. 4.1.2.Ponderji („korekcijski koeficienti“) za pokojnine zunaj Belgije in Luksemburga ter ponderji („korekcijski koeficienti“) za nakazila Eurostat je v soglasju z nacionalnimi statističnimi uradi izračunal ekonomske paritete, ki določajo enakovrednost kupne moči pokojnin, izplačanih v Belgiji, in pokojnin, izplačanih v drugih državah prebivališča, na dan 1. julija 2022. Ponderji („korekcijski koeficienti“), izračunani za pokojnine oseb, ki živijo zunaj Belgije in Luksemburga, so v posameznih državah določeni na podlagi razmerja med temi ekonomskimi paritetami in menjalnimi tečaji, veljavnimi 1. julija 2022. V skladu s členom 20 Priloge XIII h KP se ti ponderji („korekcijski koeficienti“) za pokojnine uporabljajo samo v zvezi s pokojninskimi pravicami, pridobljenimi pred 1. majem 2004. V skladu s členom 17 Priloge VII h KP se ti ponderji („korekcijski koeficienti“) neposredno uporabljajo za nakazila, ki jih izvršijo uradniki in drugi uslužbenci. Če se je implicitni indeks spremenil za več kot 6 %, začne posodobitev v skladu s členom 8 Priloge XI h KP učinkovati 16. maja. To velja za Bolgarijo, Dansko, Estonijo, Irsko, Grčijo, Madžarsko, Hrvaško, Poljsko, Portugalsko, Romunijo in Švedsko. Isti člen določa, da če se je implicitni indeks spremenil za več kot 10 %, začne posodobitev učinkovati 1. maja. To velja za Češko, Latvijo, Litvo in Slovaško. Zato bo Komisija do konca leta 2022 v seriji C UL EU objavila korekcijske koeficiente, ki se uporabljajo od 1. maja, 16. maja in 1. julija 2022 za pokojnine, izplačane zunaj Belgije in Luksemburga, ter ponderje („korekcijske koeficiente“) za nakazila osebnih prejemkov uradnikov in drugih uslužbencev Evropske unije, kot je prikazano v Prilogi I k temu poročilu. 4.4.Letna posodobitev ponderjev („korekcijskih koeficientov“), ki se uporabljajo za osebne prejemke uradnikov, začasnih uslužbencev in pogodbenih uslužbencev EU, ki delajo v tretjih državah (člen 13(1) Priloge X h KP), v letu 2022 Statistični podatki, ki so bili na voljo Komisiji, so vključevali seznam 141 krajev zaposlitve. Vendar ekonomske paritete niso bile predstavljene, kadar podatki niso bili na voljo ali niso bili zanesljivi zaradi lokalnih nestabilnih razmer ali drugih razlogov. Korekcijski koeficienti za vse kraje zaposlitve zunaj EU so bili izračunani glede na stanje na dan 1. julija 2022. Pri letni posodobitvi so bili določeni ponderji („korekcijski koeficienti“), izračunani na podlagi paritet, ki jih je Eurostat sporočil za 1. julij 2022. Zato bo Komisija do konca leta 2022 v seriji C UL objavila ponderje („korekcijske koeficiente“), ki se uporabljajo od 1. julija 2022 za osebne prejemke uradnikov, začasnih uslužbencev in pogodbenih uslužbencev EU, ki delajo v tretjih državah, kot je prikazano v Prilogi II k temu poročilu. 4.5.Vmesne posodobitve ponderjev („korekcijskih koeficientov“), ki se uporabljajo za osebne prejemke uradnikov, začasnih uslužbencev in pogodbenih uslužbencev EU, ki delajo v tretjih državah (člen 13(2) Priloge X h KP), v letu 2022 4.1.3.Za obdobje od avgusta 2021 do januarja 2022 Statistični podatki, ki so na voljo Komisiji, so pokazali, da je v nekaterih tretjih državah razlika v življenjskih stroških, izmerjena na podlagi ponderiranja („korekcijskih koeficientov“) in ustreznega menjalnega tečaja, od zadnje določitve ponderjev („korekcijskih koeficientov“), ki se uporabljajo za osebne prejemke uradnikov, začasnih uslužbencev in pogodbenih uslužbencev Evropske unije, ki delajo v tretjih državah, izplačane v valuti njihove države zaposlitve, tj. od 1. julija 2021, presegla 5 %. V skladu s členom 13, drugi odstavek, Priloge X h KP je treba v takem primeru opraviti vmesno posodobitev ponderjev („korekcijskih koeficientov“) v skladu s postopkom iz Priloge XI h KP. Kot je podrobno navedeno v poglavju 4.1 zgoraj, se je vmesna posodobitev izvedla z retroaktivnim učinkom do 1. januarja 2022. Zaradi posodobitve zneskov iz člena 65 KP so bili ne glede na 5-odstotni prag, določen v členu 13 Priloge X h KP, posodobljeni vsi ponderji („korekcijski koeficienti“), ki se uporabljajo za osebne prejemke uradnikov, začasnih uslužbencev in pogodbenih uslužbencev Evropske unije, ki delajo v tretjih državah, in se izplačujejo v valuti njihove države zaposlitve. Pri vmesni posodobitvi so bili določeni ponderji („korekcijski koeficienti“), izračunani na podlagi paritet, ki jih je Eurostat sporočil za 1. avgust, 1. september, 1. oktober, 1. november, 1. december 2021 oziroma 1. januar 2022. Zato je Komisija 15. junija 2022 v seriji C UL objavila šest mesečnih tabel, ki prikazujejo, za katere države gre, kakšni so zadevni ponderji („korekcijski koeficienti“) in kateri datumi veljajo za vsakega posebej, kot je prikazano v Prilogi V k temu poročilu. 4.1.4.Za obdobje od februarja 2022 do junija 2022 Statistični podatki, ki so na voljo Komisiji, kažejo, da je v nekaterih tretjih državah razlika med življenjskimi stroški, izmerjenimi na podlagi ponderiranja („korekcijskih koeficientov“) in ustreznega menjalnega tečaja, od zadnje določitve ponderjev („korekcijskih koeficientov“), ki se uporabljajo za osebne prejemke uradnikov, začasnih uslužbencev in pogodbenih uslužbencev EU, ki delajo v tretjih državah, izplačane v valuti njihove države zaposlitve, presegla 5 %.

V skladu s členom 13, drugi odstavek, Priloge X h KP je treba v takem primeru opraviti vmesno posodobitev ponderjev („korekcijskih koeficientov“) v skladu s postopkom iz Priloge XI h KP. Pri vmesni posodobitvi so bili določeni ponderji („korekcijski koeficienti“), izračunani na podlagi paritet, ki jih je Eurostat sporočil za 1. februar, 1. marec, 1. april, 1. maj oziroma 1. junij 2022. Zato bo Komisija do konca leta 2022 v seriji C UL objavila pet mesečnih tabel, ki prikazujejo, za katere države gre, kakšni so zadevni ponderji („korekcijski koeficienti“) in kateri datumi veljajo za vsakega posebej, kot je prikazano v Prilogi III k temu poročilu. 5.Proračunski učinek posodobitev osebnih prejemkov in pokojnin uradnikov in drugih uslužbencev EU ter korekcijskih koeficientov, ki se zanje uporabljajo, v letu 2022 Ta oddelek vsebuje podrobno oceno proračunskega učinka posodobitev, ki vplivajo na osebne prejemke in pokojnine osebja EU v letu 2022. 5.1.Vmesna posodobitev osebnih prejemkov in pokojnin uradnikov in drugih uslužbencev EU v letu 2022 (člen 65(2) KP) Posodobitev zneskov iz člena 65(1), drugi odstavek, KP ima finančni učinek na vse proračunske vrstice v zvezi z odhodki za osebje v vseh institucijah in agencijah, za katere se uporabljajo KP. v mio. EUR Razdelek VII Drugi razdelki (I do VI) leto

2022 leto

2023 naslednja leta leto

2022 leto

2023 naslednja leta Ocenjeni učinek na odhodke +177,4 +177,4 +177,4 +51,6 +51,6 +51,6 Ocenjeni učinek na prihodke +31,3 +31,3 +31,3 +8,7 +8,7 +8,7 5.2.Vmesna posodobitev korekcijskih koeficientov, ki se uporabljajo za osebne prejemke in pokojnine uradnikov in drugih uslužbencev EU znotraj EU (člen 64, drugi odstavek, in člen 20(1) Priloge XIII), v letu 2022 Posodobitev korekcijskih koeficientov, ki je začela učinkovati 1. januarja 2022 in se uporablja za osebne prejemke in pokojnine osebja EU v državah članicah zunaj Bruslja in Luxembourga, ima finančni učinek na več proračunskih vrstic, povezanih z odhodki za osebje. v mio. EUR Razdelek VII Drugi razdelki (I do VI) leto

2022 leto

2023 naslednja leta leto

2022 leto

2023 naslednja leta Ocenjeni učinek na odhodke +4,8 +4,8 +4,8 +8,0 +8,0 +8,0 5.3.Letna posodobitev osebnih prejemkov in pokojnin uradnikov in drugih uslužbencev EU (člen 65(1), drugi odstavek, KP) v letu 2022 Letna posodobitev zneskov iz člena 65(1), drugi odstavek, KP ima finančni učinek na vse proračunske vrstice v zvezi z odhodki za osebje v vseh institucijah in agencijah, za katere se uporabljajo KP. v mio. EUR Razdelek VII Drugi razdelki (I do VI) leto

2022 leto

2023 naslednja leta leto

2022 leto

2023 naslednja leta Ocenjeni učinek na odhodke +75,7 +151,5 +151,5 +22,3 +44,5 +44,5 Ocenjeni učinek na prihodke +12,2 +24,3 +24,3 +3,4 +6,8 +6,8 5.4.Letna posodobitev korekcijskih koeficientov, ki se uporabljajo za osebne prejemke in pokojnine uradnikov in drugih uslužbencev EU znotraj EU (člen 64, drugi odstavek, in člen 20(1) Priloge XIII), v letu 2022 Letna posodobitev korekcijskih koeficientov, ki je začela učinkovati 1. julija 2022 in se uporablja za osebne prejemke in pokojnine osebja EU v državah članicah zunaj Bruslja in Luxembourga, ima finančni učinek na več proračunskih vrstic, povezanih z odhodki za osebje. v mio. EUR

Razdelek VII Drugi razdelki (I do VI) leto

2022 leto

2023 naslednja leta leto

2022 leto

2023 naslednja leta Ocenjeni učinek na odhodke –1,8 –3,7 –3,7 +3,7 +7,4 +7,4 5.5.Ponovna uporaba posebnega kazalnika (2,5 %), začasno odloženega zaradi določbe o izjemi, izvedene v letni posodobitvi leta 2020 v skladu s členom 11 Priloge XI h KP Ponovna uporaba posebnega kazalnika (2,5 %), začasno odloženega zaradi določbe o izjemi, ki je začela učinkovati 1. julija 2022 in se uporablja za osebne prejemke in pokojnine osebja EU, ima finančni učinek na vse proračunske vrstice v zvezi z odhodki za osebje v vseh institucijah in agencijah, za katere se uporabljajo KP. v mio. EUR Razdelek VII Drugi razdelki (I do VI) leto

2022 leto

2023 naslednja leta leto

2022 leto

2023 naslednja leta Ocenjeni učinek na odhodke +94,7 +189,4 +189,4 +27,8 +55,6 +55,6 Ocenjeni učinek na prihodke +15,2 +30,4 +30,4 +4,2 +8,5 +8,5 5.6.Prihranki, ustvarjeni z uporabo določbe o izjemi v letu 2020, in samodejna začasna odložitev globalnega posebnega kazalnika (2,5 %) Zaradi uporabe določbe o izjemi v letu 2020 se je odložilo izvajanje globalnega posebnega kazalnika za leto 2020. To ima finančni učinek na vse proračunske vrstice v zvezi z odhodki za osebje v vseh institucijah in agencijah, za katere se uporabljajo KP. v mio. EUR Razdelek VII Drugi razdelki (I do VI) leto

2020 leto

2021 leto

2022 naslednja leta leto

2020 leto

2021 leto

2022 naslednja leta Ocenjeni učinek na odhodke –110,0 –220,0 –234,6 –1,0 –23,5 –47,5 –50,2 –0,2 Ocenjeni učinek na prihodke –19,1 –38,6 –40,8 –0,2 –4,0 –8,0 –8,5 –0,0 5.7.Letna posodobitev ponderjev („korekcijskih koeficientov“), ki se uporabljajo za osebne prejemke uradnikov, začasnih uslužbencev in pogodbenih uslužbencev EU, ki delajo v tretjih državah (člen 13(1) Priloge X h KP), v letu 2022 Letna posodobitev ponderjev („korekcijskih koeficientov“), ki je začela učinkovati 1. julija 2022 in se uporablja za osebne prejemke osebja EU v tretjih državah, ima finančni učinek na več proračunskih vrstic, povezanih z odhodki za osebje v razdelku VII. v mio. EUR Razdelek VII leto

2021 leto

2022 naslednja leta Ocenjeni učinek na odhodke +0,92 +1,84 +1,84 5.8.Vmesne posodobitve ponderjev („korekcijskih koeficientov“), ki se uporabljajo za osebne prejemke uradnikov, začasnih uslužbencev in pogodbenih uslužbencev EU, ki delajo v tretjih državah (člen 13(2) Priloge X h KP), v letu 2022 5.1.1.Za obdobje od avgusta 2021 do januarja 2022 Vmesna posodobitev nekaterih ponderjev („korekcijskih koeficientov“), ki je začela učinkovati 1. avgusta 2021, 1. septembra 2021, 1. oktobra 2021, 1. novembra 2021, 1. decembra 2021 in 1. januarja 2022 ter se uporablja za osebne prejemke osebja EU v tretjih državah, ima finančni učinek na več proračunskih vrstic, povezanih z odhodki za osebje v razdelku VII. v mio. EUR Razdelek VII leto

2021 leto

2022 naslednja leta Ocenjeni učinek na odhodke –0,04 –0,07 –0,07 5.1.2.Za obdobje od februarja 2022 do junija 2022

Vmesna posodobitev nekaterih ponderjev („korekcijskih koeficientov“), ki je začela učinkovati 1. februarja 2022, 1. marca 2022, 1. aprila 2022, 1. maja 2022 in 1. junija 2022 ter se uporablja za osebne prejemke osebja EU v tretjih državah, ima finančni učinek na več proračunskih vrstic, povezanih z odhodki za osebje v razdelku VII. v mio. EUR Razdelek VII leto

2021 leto

2022 naslednja leta Ocenjeni učinek na odhodke –0,01 –0,01 –0,01 6.Učinki in vzdržnost „metode“ v razmerah visoke inflacije 6.1.Ozadje Svet je 6. septembra 2022 sprejel svoje stališče o predlogu splošnega proračuna Evropske unije za proračunsko leto 2023. V svoji izjavi je navedel, da je proračun EU v sedanjih razmerah inflacije pod velikim pritiskom, zato je treba uporabiti posebne instrumente, ki bi se sicer lahko uporabili drugače. Poleg tega je izrazil zaskrbljenost zaradi škodljivega učinka, ki bi ga lahko imela samodejna indeksacija plač na gospodarske in socialne razmere v EU. V zvezi s tem je Svet Komisijo pozval, naj v skladu s členom 241 PDEU do konca septembra 2022 „oceni učinke in vzdržnost samodejne uskladitve plač v razmerah visoke inflacije ter mu predloži ustrezne predloge za zmanjšanje pritiska na upravne odhodke“. Komisija je odgovor na zahtevo Sveta predložila 29. septembra 2022. V svojem odgovoru je pojasnila, da nima potrebnih dokončnih statističnih podatkov, da bi izvedla tako oceno do konca septembra 2022. Poleg tega je Komisija opozorila, da so bili učinki in vzdržnost samodejne posodobitve plač za osebje EU, odkar sta jo Evropski parlament in Svet leta 2014 uvedla v KP, aprila 2022 izčrpno obravnavani v poročilu Komisije o uporabi Priloge XI h KP in člena 66a Priloge XI h KP, vendar ne v razmerah visoke inflacije, ki so nastale po obdobju, analiziranem za namene poročila iz aprila 2022. Na koncu je Komisija ugotovila, da bo to poročilo o proračunskem učinku letne posodobitve plač, ki jo je treba v skladu s členom 65 KP opraviti do konca leta 2022, zagotovilo oceno učinkov in vzdržnosti samodejne posodobitve plač v letu 2022 v razmerah visoke inflacije. 6.2.Delovanje „metode“ v razmerah visoke inflacije Na podlagi ocene učinkov in vzdržnosti metode samodejne posodobitve plač od njene uvedbe leta 2014, kot je podrobno opisano v poročilu Komisije o Prilogi XI, je mogoče po zaključku cikla posodabljanja v letu 2022 izpeljati naslednje glavne sklepe: -Globalni posebni kazalnik odraža politike držav članic v smislu gibanja osebnih prejemkov in s tem zagotavlja, da je gibanje kupne moči osebja EU enako gibanju kupne moči javnih uslužbencev v državnih upravah držav članic. To velja tudi za posodobitev v letu 2022, pri kateri so se države članice EU na splošno odločile, da za svoje javne uslužbence ne bodo izvedle prilagoditve inflaciji. Ta odločitev se v celoti kaže v metodi z enakim učinkom na javne uslužbence EU (tj. –3,9 %). -Skupni indeks, s katerim se meri inflacija za osebje EU v Bruslju in Luxembourgu, se je izkazal kot pomemben v razmerah visoke inflacije. Zasnovan je tako, da odraža posebne vzorce porabe osebja EU in ne prebivalstva na splošno, zato je dal rezultate, ki so bili bistveno nižji od nacionalne inflacije, izmerjene v Belgiji in Luksemburgu. Natančneje, skupni indeks (8,6 %) je letos približno 20 % nižji od nacionalne inflacije, izmerjene v Belgiji in Luksemburgu med julijem 2021 in julijem 2022 (tj. 10,5 % oziroma 10,3 %). To je močno vplivalo na višino letne posodobitve v letu 2022 (4,4 %). -Številne države članice EU so uvedle enkratne socialne ukrepe za zaščito kupne moči nacionalnih javnih uslužbencev. Večina teh enkratnih socialnih ukrepov, ki niso zajeti v metodi, je vplivala na javne uslužbence v državnih upravah držav članic, ni pa se uporabljala za javne uslužbence EU. -Kar zadeva izvajanje načela enakosti kupne moči osebja EU ne glede na kraj zaposlitve, se je sedanja metoda izkazala za enako učinkovito. Zlasti so se aktivirali mehanizmi, določeni v členu 8 Priloge XI h KP, vzpostavljeni za obravnavo razmer visoke inflacije v posameznih državah članicah EU, za boljšo uskladitev inflacijskih razmer v številnih državah članicah, kot je pojasnjeno v poglavju 4. Na splošno je v razmerah visoke inflacije, opaženih v referenčnem obdobju, metoda povzročila letno posodobitev v višini 4,4 %, kar ustreza manj kot polovici inflacije, izmerjene na nacionalni ravni v istem obdobju. To potrjuje, da osebni prejemki osebja EU niso indeksirani na podlagi inflacije. Hkrati ta vrednost izkazuje izzive za splošno privlačnost javnih služb EU, saj dodatno potrjuje trend izgube kupne moči osebja EU. 6.3.Proračunski učinek in vzdržnost samodejne posodobitve v letu 2022 v razmerah visoke inflacije Letna posodobitev osebnih prejemkov in pokojnin v letu 2022 (4,4 %) je najvišja izmerjena od začetka veljavnosti sprememb KP, s katerimi se je leta 2014 uvedla sedanja metoda posodabljanja plač in pokojnin. To je posledica razmer visoke inflacije in gibanja realnih plač javnih uslužbencev v državnih upravah držav članic. Dejavniki, kot sta izbruh COVID-19 in ruska vojna agresija proti Ukrajini, so prispevali k razmeram visoke inflacije, opaženim v ustreznem referenčnem obdobju za letno posodobitev v letu 2022. Vendar kot je opisano v poglavju 6.2, je rezultat metode letna posodobitev v višini 4,4 %, kar ustreza manj kot polovici inflacije, izmerjene na nacionalni ravni v istem obdobju. Ta ublažitveni učinek metode v obdobju visoke inflacije kaže, da je odločitev sozakonodajalcev iz leta 2014, da naj se odraža le kupna moč uradnikov držav članic, ustrezna v takem obdobju visoke inflacije. Če se je z vidika javnih financ držav članic določena raven kupne moči nacionalnih javnih uslužbencev (povečanje ali zmanjšanje kupne moči njihovih javnih uslužbencev glede na inflacijo v zadevni državi članici) določila kot vzdržna in štela za vzdržno, bo s proračunskega vidika verjetno enako primerno to gibanje uporabiti za javne uslužbence EU. Ker je Komisija v poročilu o Prilogi XI ugotovila, da je bila metoda ustrezna (z možnimi izboljšavami v zvezi s korekcijskimi koeficienti), vzdržnosti in proračunskega učinka letne posodobitve v letu 2022 v razmerah visoke inflacije ni mogoče obravnavati ločeno od drugih značilnosti metode, kot sta skupni indeks za merjenje inflacije za osebje EU v Bruslju in Luxembourgu ali določba o izjemi.